AP วิ่งแรง 3% จับตายอดโอน Q1 แกร่งหนุนกำไรโต โบรกเคาะเป้า 12 บ.
AP วิ่งแรง 3% ราคาแตะ 11.20 บ. จับตายอดโอนไตรมาส 1/65 โตแกร่งหนุนกำไรเพิ่ม โบรกแนะนำ “ซื้อ” เคาะเป้า 12 บ.
AP วิ่งแรง 3% ราคาแตะ 11.20 บ. จับตายอดโอนไตรมาส 1/65 โตแกร่งหนุนกำไรเพิ่ม โบรกแนะนำ “ซื้อ” เคาะเป้า 12 บ.
11 เม.ย. 2565

ผู้สื่อข่าวรายงานว่า ราคาหุ้น บริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 10:25 น. อยู่ที่ 11.20 บาท บวก 0.30 บาท หรือ 2.75% สูงสุดที่ 11.40 บาท ต่ำสุดที่ 11 บาท ด้วยมูลค่าซื้อขาย 75.26 ล้านบาท

ทั้งนี้บล.บัวหลวง ระบุในบทวิเคราะห์ (30 มี.ค.2565) ราคาหุ้นของ AP มีแนวโน้มปรับตัวเพิ่มขึ้นก่อนรายงานการเติบโตของกำไรหลักไตรมาส 1/2565 (ทรงตัวเมื่อเทียบจากปีก่อน และเติบโตเมื่อเทียบจากไตรมาสก่อน) คาดยอดจองซื้อเติบโตอย่างแข็งแกร่งในไตรมาส 1/2565 หนุนโดยยอดจองโครงการแนวราบและคอนโด คาดยอดโอนที่อยู่อาศัยจะสูงสุดเป็นประวัติการณ์ กระตุ้นให้บล.บัวหลวง และตลาดปรับเพิ่มประมาณการ นอกจากนี้เห็นดาวน์ไซด์ที่จำกัดจากต้นทุนที่ปรับตัวขึ้น ยังคงราคาเป้าหมายสิ้นปี 2565 ไว้ที่ 12 บาท อิงจาก PER ที่ 8 เท่า
 
 